1、绛罗密幄护风沙,莫遣牛酥污落花。蝶梦不知春已莫,鹤翎还似暖生霞。诗呈金字怀仙客,手印红脂出内家。独羡沉香李供奉,清平一曲度韶华。——高明《和李别驾赏牡丹》
2、似共东风别有因,绛罗高卷不胜春。若教解语解倾国,任是无情也动人。芍药与君为近侍,芙蓉何处避芳尘。可怜朝令功成后,辜负秾华过此身。——罗隐《牡丹花》
3、按谱新求洛下栽,朱栏围土事深培。半妆晓日争光照,一笑春风喜兢开。得地自依孙相阁,飞香欲绕邺王台。绣帘对赏犹嫌远,剪上金盘近酒杯。——张至《依韵奉和司徒侍中同赏牡丹》
4、三月和风满上林。牡丹妖艳直千金。——晏殊《浣溪沙·三月和风满上林》
5、今岁芳菲未尽忙,去年二月牡丹香。寒暄不足春光晚,荣落尽迟花命长。才一两朝晴炫野,又三四阵雨鸣廊。对江魏紫拳如蕨,而况姚家进御黄。——杨万里《春半雨寒牡丹殊无消息》
6、去年寒食已为客,今年寒食未还家。春前莫负一杯酒,山后聊观三朵花。——邹浩《观牡丹》
7、山丹丽质冠年华,复有余容殿百花。看取三春如转影,折来一笑是生涯。绮罗不妒倾城色,蜂蝶难窥上相家。京国十年昏病眼,可怜风雨落朝霞。——洪炎《次韵许子大李丞相宅牡丹芍药诗》
8、前年帝里探春时,寺寺名花我尽知。今日长安已灰烬,忍随南国对芳枝。——王贞白《看天王院牡丹》
9、豪家旧宅无人住,空见朱门锁牡丹。——朱庆馀《登玄都阁》
10、邀勒东风不早开,众芳飘后上楼台。数苞仙艳火中出,一片异香天上来。——李山甫《牡丹诗》
11、锦帏初卷卫夫人,绣被犹堆越鄂君。垂手乱翻雕玉佩,折腰争舞郁金裙。石家蜡烛何曾剪,荀令香炉可待熏。我是梦中传彩笔,欲书花叶寄朝云。——李商隐《牡丹》
12、更值牡丹开欲遍。酴醿压架清香散。——欧阳修《渔家傲·三月清明天婉娩》
13、病眼看书痛不胜,洛花千朵焕双明。浅红酽紫各新样,雪白鹅黄非旧名。抬举精神微雨过,留连消息嫩寒生。蜡封水养松窗底,未似雕栏倚半醒。——杨万里《牡丹》
14、春墓栏槛有佳期,公子开颜乍拆时。翠幄密笼莺未识,好香难掩蝶先知。愿陪妓女争调乐,欲赏宾朋预琴尘。仙家变化谁能测,只恐洪崖是此身。——李中《柴司待宅牡丹》
15、真宰多情巧思新,因将能事送残春。为云为雨徒虚话,倾国倾城不在人。开日绮霞应失色,落时青帝合伤神。帝娥婺女曾相送,留下鵶黄作蕊尘。——唐彦谦《牡丹》
16、洞里仙春日更长,翠丛风翦紫霞芳。若为筲史通家客,情愿扣壶入醉乡。——段成式《牛尊师宅看牡丹》
17、迟开都为让群芳,贵地栽成对玉堂。红艳袅烟疑欲语,素华映月只闻香。剪裁偏得东风意,淡薄似矜西子妆。雅称花中为首冠,年年长占断春光。——殷文圭《赵侍郎看红白牡丹》
18、霜台何处得奇葩?分送天津小隐家。初讶山妻忽惊走,寻常只惯插葵花。——邵雍《谢君实端明惠牡丹》
19、擎玉花头取次妍,鞓红从此不论钱。如何未入明皇梦,已醉高吟李谪仙。——张扩《次韵谢李簿送白牡丹》
20、关心只为牡丹红,一片春愁来梦里。——欧阳修《玉楼春·常忆洛阳风景媚》
21、桃时杏日不争浓,叶帐阴成始放红。晓艳远分金掌露,暮香深惹玉堂风。名移兰杜千年后,贵擅笙歌百醉中。如梦如仙忽零落,暮霞何处绿屏空。——韩琮《牡丹》
22、谷雨洗纤素,裁为白牡丹。——王贞白《白牡丹》
23、交情淡薄爱天真,亲寄韶容到窭贫。便乞诸公城壁饮,风前同醉一枝春。——彭汝砺《谢德华惠牡丹因招同官会饮》
24、人老簪花不自羞,花应羞上老人头。醉归扶路人应笑,十里珠帘半上钩。——苏轼《吉祥寺赏牡丹》
25、渥丹容貌著霓裙,何事僧轩秖一株。应是吴宫歌舞罢,西施因醉误施朱。——王禹称《朱红牡丹》
26、偶然相遇人间世,合在增城阿姥家。有此倾城好颜色,天教晚发赛诸花。——刘禹锡《思黯南墅赏牡丹》
27、红樸未开如婉娩,紫襄犹结想芳菲。此花似欲留人住,山鸟无端劝我归。——王安石《牡丹》
28、姚黄左紫状元红,打剥栽培久用功。采折乍经徽雨后,缄封仍在小奁中。勤勤赏玩倾兰醑,漠漠馨香逐惠风。犹恐花心怀旧土,戴时频与望青嵩。——文彦博《诗谢留守王宣徽远赐牡丹》
29、一枝红艳露凝香,云雨巫山枉断肠。借问汉宫谁得似,可怜飞燕倚新妆。——李白《清平调·其二》
30、禁籞阳和异,华业造化殊。两宫方共治,双花故联跗。向清涵玉宇,潋滟转银钩。霄塄奎躔布,龟图洛画浮。偃波分密坐,垂露直前旒。若许铭天德,园青岂易俦。——夏竦《延福宫双头牡丹》
31、弱枝秾艳逐归轮,装出雕盘露色新。满酌酒卮聊自庆,一年齐见两邦春。——韩维《明叔惠洛中花走笔为谢》
32、锦帏初卷卫夫人,绣被犹堆越鄂君。垂手乱翻雕玉佩,招腰争舞郁金裙。石家蜡烛何曾剪,荀令香炉可待熏。我是梦中传彩笔,欲书花叶寄朝云。——李商隐《牡丹》
33、意态天生异,转看看转新。百花休放艳,三月始为春。蝶死难离槛,莺狂不避人。其如豪贵地,清醒复何因。——孙鲂《牡丹》
34、姚黄容易雒阳观,吾土姚花洗眼看。一抹胭脂匀作艳,千窠蜀锦合成团。春风应笑香心乱,晓日那伤片影单。好为太平图绝瑞,却愁难下彩毫端。——张至《题姚氏三头牡丹》
35、数朵欲倾城,安同桃李荣。未尝贫处见,不似地中生。此物疑无价,当春独有名。游蜂与蝴蝶,来往自多情。——裴悦《牡丹》
36、颜色无因饶锦绣,馨香惟解掩兰荪。那堪更被烟蒙蔽,南国西施泣断魂。——唐彦谦《牡丹诗》
37、新枝折头色倍添,马蹄寻外帽欹檐。春江别与铅华丽,佛地偏资好相严。红蕊欲开丹未渥,素香堪茹雪非甜。诗翁何事辜真赏?不许浮根浪发黏。——陈襄《和子瞻沿牒京口忆吉祥牡丹见寄》
38、金谷春来柳自黄,晓烟晴日映宫墙。不堪花下听歌处,却向长安忆洛阳。——寇准《忆洛阳》
39、澹荡韶光三月中,牡丹偏自占春风。——权德舆《和李中丞慈恩寺清上人院牡丹花歌》
40、紫玉盘盛紫玉绡,碎绡拥出九娇娆。都将些子郁金粉,乱点中央花片稍。叶叶鲜明还互照,亭亭丰韵不胜妖。折来细雨轻寒里,正是东风拆半苞。——杨万里《咏重台九心谈紫牡丹》
41、归霞帔拖蜀帐昏,嫣红落粉罢承恩。——李贺《牡丹种曲》
42、压径复缘沟,当窗又映楼。终销一国破,不啻万金求。鸾凤戏三岛,神仙居十洲。应怜萱草淡,却得号忘忧。——李商隐《牡丹》
43、名花倾国两相欢,长得君王带笑看。解释春风无限恨,沉香亭北倚栏杆。——李白《清平调·其三》
44、万物承春备斗奇,百花分贵近亭池。开时若也嫦娥见,落日那堪公子知。诗客筵中金琖满,美人头上玉钗垂。不同寒菊舒重九,只拟清香泛酒卮。——文丙《牡丹》
45、牡丹初喜开千朵,劫火何知村一空。——方回《追怀甲戌清明宇文信仲知郡大卿同尤张二倅过》
46、奇姿须待接花工,未必妖华限洛中。应是春皇偏与色,却教仙女愧乘风。朱栏共约他年赏,翠幄休嗟数日空。谁就东吴为品第,清晨仔细阅芳丛。——朱长文《牡丹》
47、两袖啼痕粉香渍,牡丹时,日长不见音书至。——张可久《小桃红·淮安道中一》
48、此花名价别,开艳益皇都。香遍苓菱死,红烧踯躅枯。软光笼细脉,妖色暖鲜肤。满蕊攒黄粉,含棱缕绛苏。好和薰御服,堪画入宫图。晚态愁新妇,残妆望病夫。教人知个数,留客赏斯须。一夜轻风起,千金买亦无。——王建《赏牡丹》
49、绝代只西子,众芳惟牡丹。月中虚有桂,天上漫夸兰。——白居易《牡丹》
50、轻云笼日雨收尘,天作奇花照眼明。莫道岭边无好况,吾今春在洛阳城。——邹浩《对牡丹》